

**Еуразиялық экономикалық одақтың сыртқы экономикалық қызметінің Бірыңғай тауар номенклатурасына сәйкес майлау материалын сыныптау туралы**

Еуразиялық экономикалық комиссия Алқасының 2017 жылғы 24 қаңтардағы № 8 шешімі

      Кеден одағының Кеден кодексі 52-бабының 7-тармағына сәйкес Еуразиялық экономикалық комиссия Алқасы шешті:

      1. Негізгі құрауышы ретінде қоюландырғыш түріндегі литий немесе кальций сабыны қосылатын минералдық майлардың қоспасынан (70%-дан астам) тұратын, әртүрлі конструкциядағы мащиналар мен механизмдердің ұштасқан детальдары мен тораптарының үйкелісін майлау үшін қолданылатын майлау материалы Сыртқы экономикалық қызметтің тауар номенклатурасына Түсіндірмелердің 1-негізгі қағидасына сәйкес Еуразиялық экономикалық одақтың сыртқы экономикалық қызметінің Бірыңғай тауар номенклатурасының 2710 тауар позициясында сыныпталады.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК